Aceasta a fost instiintata prin intermediul unei adrese trimise miercuri, la care a fost atasat si referatul de expertiza privind teza de doctorat "Contributia lui Vilfredo Pareto la dezvoltarea sociologiei moderne", se arata intr-un comunicat remis Ziare.com."Comisia a luat in discutie acest caz in 2013, dar nu a fost in masura atunci, din motive obiective, sa se prinunte. Comisia a solicitat un referat de expertiza privind suspiciunea de plagiat. Referatul a fost realizat de catre doamna conf.univ. dr. Cosima Rughinis de la Facultatea de Sociologie. Referatul demonstreaza", se mai arata in comunicatul Universitatii Bucuresti.Deoarece, conform OUG 28/2011 "institutiile de invatamant superior nu au dreptul sa examineze suspiciunile de abateri de la conduita stiintifica si de cercetare produse de persoanele cu demnitate publica", ci numai Consiliul National de Etica (CNE), Universitatea Bucuresti a solicitat CNE sa analizeze cazul acestei lucrari de doctorat, se mai arata in comunicatul semnat de prof.dr. Marian Popescu , presedintele Comisiei de Etica a Universitatii Bucuresti.Universitatea din Bucuresti "isi exprima speranta ca CNE va da curs acestei solicitari si va lua act de referatul de expertiza anexat".Intr-o precizare referitoare la raportul de expertiza in cazul tezei de doctorat a doamnei Olguta Vasilescu transmisa ulterior redactiei Ziare.com de catre Biroul de Presa al Universitatii Bucuresti se arata urmatoarele: "Raportul realizat de catre doamna profesor, prezinta o analiza a tezei de doctorat Contributia lui Vilfredo Pareto la dezvoltarea sociologiei moderne elaborata de Lia Olguta Vasilescu sub conducerea prof. univ. dr. Dumitru Otovescu, in ceea ce priveste normele de buna practica de autorat stiintific in lucrarile academice. Raportul a fost solicitat de Scoala doctorala a Facultatii de Sociologie si inaintat, la cerere, Comisiei de Etica a Universitatii din Bucuresti".Lia Olguta Vasilescu este absolventa a Facultatii de Litere din Craiova, sectia italiana, si are un doctorat in sociologie.In ianuarie 2013, in presa au aparut informatii conform carora teza sa de doctorat ar fi un plagiat dupa lucrarea originala a italianului Pareto, publicata in 1916. Scandalul a izbucnit dupa ce un profesor din Craiova a comparat cele doua lucrari, constatand ca Lia Olguta Vasilescu nu a pus nici macar o nota de subsol, iar textele erau identice, diferenta fiind de limba, scrie Evenimentul Zilei Mai mult, Vasilescu ar fi facut si cateva gafe, traducand gresit anumite expresii. In context, Lia Olguta Vasilescu a declarat public ca "intr-o teza de doctorat ai voie sa copiezi 30 % dintr-o carte".De asemenea, intr-o postare pe blog, Lia Olguta Vasilescu a negat acuzatiile aduse."Toti scriitorasii craioveni care traiesc din ciosvarta aruncata de mafia imobiliara si-au dat mana sa ma acuze de ceva ce: plagiatul. Asta dupa ce l-au terorizat cu telefoane pe conducatorul meu de doctorat, ca sa recunoasca faptul ca mi-a scris el lucrarea.Fiindca plagiatul era greu de dovedit, din moment ce nimeni in Romania nu a scris mai mult de 20 de pagini despre Pareto si din moment ce singura traducere a "Tratatului de sociologie generala" se afla in posesia mea (doar primele doua volume au fost publicate), din simplul motiv ca eu l-am tradus in romana.Ce sa plagiezi, daca nimeni nu a facut o lucrare atat de ampla pana acum despre acest sociolog, cel putin in Romania, iar in Europa a fost evitat din cauza simpatiei pentru fascismul italian, de care s-a dezis doar in ultimii ani de viata?", s-a aparat Lia Olguta Vasilescu.In urma cu cateva zile, premierul Victor Ponta a scris pe Facebook ca renunta la titlul de doctor in drept, ca urmare a acuzatiilor de plagiat aduse in urma cu doi ani. Universitatea Bucuresti a solicitat, joi, pentru a doua oara Ministerului Educatiei sa intreprinda demersurile legale pentru ca titlul sa fie retras.